Niko Mikkola. Niko Mikkola () (1996-yil 27-aprelda tugʻilgan) — finlandiyalik professional xokkeychi. Niko Mikkola himoyachi sifatida oʻynaydi. Niko Mikkola hozirda Milliy Xokkey Ligasining (NHL) „St Louis Blues“ xokkey jamoasida oʻynaydi. Oʻyin faoliyati. Niko Mikkola Liigadagi debyutini 2014—2015-yilgi Liiga mavsumida „KalPa“ xokkey jamoasi safida oʻtkazdi. 2017-yilning 29-mayida „St. Louis“ xokkey klubi Niko Mikkola bilan o‘zining boshlang‘ich darajadagi shartnomasini imzolashga bo‘lgan qiziqishiga qaramay, Niko Mikkola o‘zining professional faoliyatini Liigada davom ettirishni maʼqul ko‘rdi va Finlandiyaning „Tappara“ xokkey jamoasi bilan ikki yillik shartnoma imzoladi. NHL ambitsiyalarini saqlab qolgan holda, Niko Mikkola 2017—2018-yilgi mavsumiga tayyorgarlik koʻrish uchun „St, Louis Blues“ xokkey klubining 2017-yilgi oʻquv-mashgʻulot yigʻinida qatnashdi. Niko Mikkola 2017-yil 25-sentyabrda „St. Louis Blues“ xokey klubi bilan mavsumoldi ikki bahsda qatnashganidan so‘ng, „Tappara“ xokkey klubi safiga qaytarildi. „Tappara“ xokkey klubi bilan oʻzining yagona mavsumida Niko Mikkola 50 ta muntazam mavsum oʻyinida maydonga tushib, 2 ta gol urishga muvaffaq boʻldi. Hamda Niko Mikkola oʻz hisobiga 11 ochko qoʻshib qoʻydi. Shuningdek, Niko Mikkola mavsumda klubga kumush medalni qoʻlga kiritishiga yordam berdi. 2018-yilning 1-iyunida Niko Mikkola „St. Louis Blues“ xokkey klubi bilan ikki yillik boshlangʻich darajadagi shartnomaga rozi boʻldi. 2019—2020-yilgi mavsumda, 2020-yil 7-yanvarda, Niko Mikkola NHLdagi debyut oʻyinini „St. Louis Blues“ xokkey klubi safida „San Jose Sharks“ xokkey klubiga qarshi oʻtkazdi. 2021—2022-yillarda „St. Louis Blues“ xokkey klubi bilan ikkinchi toʻliq mavsumidan soʻng, Niko Mikkola erkin agent sifatida oʻzining klub bilan shartnomasini (2022-yil 17-iyulda bir yillik 1,9 million dollarlik) uzaytirdi.